Dis blykbaar goed om ‘n lysie se formaat elke nou en dan te wysig sodat jy nie net van bo af werk nie of goed bo bly byvoeg nie. Jy kan die take in wolkies teken of ‘n diagram maak.
Dit is nie lekker om so vroeg op te staan nie, maar daai tyd van die oggend is vreedsaam en stil en jy sal verbaas wees oor hoeveel jy gedoen kan kry.
Skakel die “notifications” af op jou e-pos sodat jy nie gepla word as jy met ander goed besig is nie.
‘n Mens kry soms die beste idees as jy nie ‘n flentertjie papier by jou het nie. Hou ‘n notaboek in jou motor, in jou handsak, by die huis en by die kantoor sodat jy iets kan neerskryf as dit by jou opkom.